Үтүө майгыҥ – көтөр кынатыҥ. (А.И.Софронов “Дьүһүн кубулуйумтуо” кэпсээнин ырытыы)

Учуутал: Сивцева Екатерина Дмитриевна

Предмет: төрөөбүт литературабыт

Кылааһа: 6-с

Уруок тиибэ: комбинированнай урок

Уруок керунэ: уус-уран айымньыны ырытыы, бэлиэтэниилээх ааҕыы.

Методическай албастар: тэттик чинчийии, РКМ технологията, тылынан дьайыы, ситиһиигэ көҕүлээһин, биирдиилээн уонна көмөлөөн үлэ.

Сыала-соруга:

Үөрэтэр: кылгатан чопчулаан бэлиэтэнэ, уус-уран айымньы тылын-өһүн ырыта, геройдар майгыларын быһаара үөрэнии;

Сайыннарар: санааны саьылаан этэр, тыл этигэн кыаҕын өйдүүр дьоҕуру, хоьоонноохтук ааҕыы үөрүйэҕин, тэҥнээн көрөн түмүк оҥостор кыаҕы, толкуйдуур сатабылы сайыннарыы;

Иитэр: киһилии сиэрдээх майгыга, туктэри быһыыны сатаан көрөргө онно сөпсөспөт буолууну иитии.

Туттуллар материал: уус-уран айымньы тексэ, схема, маҥнай-кэлин таблица, саһархай уонна от күөх сэбирдэхтэр, мас ойуута, Алампа хаартыската, презентация, сомоҕо домох тылдьыта, видео материал.

|  |  |  |
| --- | --- | --- |
| Үлэни тэрийии  ньымата | Уруок хаамыыта | |
| Учуутал үлэтэ | Үөрэнээччи үлэтэ / сатабыла. |
| 1. Турукка киирии   Күлүүс тыл  Кластер | 1. Тэрээһин чаас.    1. Сонурҕатыы.  * Дорооболоруҥ, оҕолоор! * Күн анныгар, сир үрдүгэр эһиэхэ, миэхэ, бука барыбытыгар баар. Бу аатырар, сураҕырар, барар, хонор. Бу тугуй?   *Дуоскаҕа. Учуутал төгүрүк тула суруйан иһэр:*  эһиэхэ, миэхэ, бука барыбытыгар, аатырар, сураҕырар, барар, хонор, үтүөтүк ааттанар   * Маны эһиэхэ ийэҕит, аҕаҕыт биэрэр. | Толкуйдуур, ситимниир.  Ордук сөбүлээбитин бэлиэтэнэр  -Аат. Киһи аата. / Кластеры эбии толоруу. |
| * 1. Билсиһии. * Учуутал аатын билиһиннэрэр. * Оҕолоор, оттон эһиэхэ ийэҕит-аҕаҕыт биэрбит аата ким диэний? * Ийэ-аҕа биэрбит аатыгар өссө эбии аат биэриэххэ сөп. Былыр-былыргыттан сахалар сурукка киирбит ааттарыгар эбии хос аат бэрсэллэрэ. Хос аат тугу көрдөрөрө буолуй? Холобур: Уус Наһаар   Кэччэгэй Кэтириинэ  Тэмэлдьигэн Миитэрэй   * Доҕоттоор, Тэмэлдьигэн Миитэрэй ханнык айымньыга баар этэй? * Бу кэпсээни ким суруйбутай? (дуоскаҕа Алампа хаартыскатын ыйыыр) | Ааттарын билиһиннэрэллэр.  Кэпсэтиигэ кыттар, санаатын сатаан этэр.  Бу уус киһи. Дьарыгы көрдөрөр.  Ураты майгыта.  Тоҥолоччу курдук. үргүүк, сонумсах, куттас.  “Дьүһүн кубулуйумтуо”  Алампа |
|  |
| * 1.3. Уруок тематын таһаарыы * - Оҕолоор, сэрэйиҥ эрэ. Бүгүн биһиги хайа айымньы тула кэпсэтиэхпитий?   - Бүгүн биһиги “Дьүһүн кубулуйумтуо” кэпсээни ырытыахпыт.  - тугу ырытыахпытый?  - хайдах бэлиэтэниэхпитий? | “Дьүһүн кубулуйумтуо”  Үлэтин сааһыланар, сыал туруорунар. |
| 1. Өйдөөһүн. Өйгө-санааҕа баары уһугуннарыы   Кластер | * 1. Билбити түмүү. Сааһылааһын. * Ааппытыгар төннүөҕүҥ. * - Айымньыга өссө кимнээх бааллар этэй. Санатыһыаҕыҥ эрэ. * - Обот уола Убаһалаах Уйбаан * Күлүк Сүөдэр * Күөттэ Дьөгүөрэ * Мантан көрөн түмүктэ оҥоруоҕуҥ. * Суруйааччы геройдарыгар ааты хайдах биэрэрий. | Ылбыт билиитин туһанар.  Аҕата оботтоох, иҥсэлээх эбит. Баайа аҕатыттан бэриллибит. Былыргыттан сис баайдар. Убаһанан.  Биллибэккэ сылдьар.  Хос аата суох. Дьадаҥы киһи...    Алампа герой аатынан бу киһи уратытын көрдөрөр эбит. |
| Тирэх бэлиэлэр  Таблица  Таблицаны толоруу.  Оруолунан ааҕыы. Тохтобуллаах ааҕыы | * 1. Айымньыны бэлиэтэниилээх ааҕыы. * Геройдары санастыбыт. Билигин айымньы этэр ис номоҕун ырыта-ырыта, кылгатан сүрүнүн бэлиэтэниэхпит. Ырытыыга табыгастаах буоллун диэн таблицанан көрдөрүөхпүт. * Маҥнай таблица төбөтүн толоруохха. Ырытарбытыгар тексы кытта үлэлиибит. Онон айымньыны хат оруолунан ааҕыаҕыҥ.   Сыһыарыы 1. | Геройдары наардыыр  Айымньы сүрүнүн булар. Тирэх бэлиэнэн көрдөрөр.\  Оруолунан хаһааннаахтук ааҕар. Тыл ис номоҕун өйдүүр.  Айымньы сүрүнүн кылгас бэлиэтэнии. 1 сыһыарыы. |
| Эттээх ыйытыылар | * 1. Айымньыны авторы батыһа ырытыы * Кэпсээни бэлиэтэниилээх аахтыбыт. Таблицабытын көрүөҕүҥ. * Билигин таблицабытын көрөн айымньы этэр ис номоҕун ырытыаҕыҥ. * Миитэрэй санаата хаста уларыйда? * Кини санаата тоҕо уларыйарый * Оҕус иччитэ дии санаабыт дьонноро туохтарынан атыннарый? * Оччого Миитэрэй санаатын сэттэтэ уларытар хайдах киһи эбитий? * Хайдах майгылаах киьи дьүһүн кубулуйумтуо буолун сөбүй? Тоҕо? * Дьүһүн кубулуйумтуо киьи майгытын-сигилитин сэбирдэххэ сурунуоҕуҥ. * Алампа кэпсээнин тоҕо Дьүһүн Кубулуйумтуо диэн ааттаабыта буолуой? | Тэмэлдьигэн майгыта хайдах уларыйбытын кэтээн көрөр.  Үлэлиир сыалын туруорунар. |
|  | -Үстэ  - Оҕус иччитэ ким буоларыттан уларыйар.  Дьүһүн кубулуйумтуо.  Сымыйаччы. Киэбиримсик. Бэйэмсэх ... куттас, куруубай, бардам, саанар, сэниир.  Талар, сыаналыыр. |
| 1. Рефлексия   Биирдиилээн үлэ  Кластер | * 1. Санаа үллэстии. * Айымньыбытын аахтыбыт, ырыттыбыт. Аны санаата үллэстиэҕиҥ. * Эһиги Миитэрэй курдук майгыланыаххытын баҕараҕыт дуо? Тоҕо? * Хайдах майгылаах буолуххутун баҕараҕыт? Сэбирдэхтэргэ олоххутугар туһалыа, миэхэ мэлдьи көмөлөөх буолуо дии санаабыт хаачыстыбаҕытын сурунуҥ.   1. Үтүө майгы маһа. * Оҕолоор бу маһы көрүҥ эрэ. Умнаһа уонна лабаата... Хайдаҕый? * Тоҕо хаппытый? * Киһи эмиэ бу мас курдук кэхтиэн сөп дуо? * Туохтан? * Чэйиҥ маспытын тыынныаҕыҥ, тилиннэриэҕиҥ. Олохпутугар туһалыа, миэхэ мэлдьи көмөлөөх буолуо дии санаабыт хаачыстыбаҕытын талан ылыҥ уонна маспытыгар илдьэн сыһыарыаҕыҥ. * Маспытын көрүөҕүҥ... * Туохтан маннык чэлгийэ үүннэ? * Маспыт эһиги сырдык санааҕытыттан үөрэн чэлгийэ, чэчирии түстэ. * Оттон киһи маннык үтүө майгылаах буоллаҕына... * Оҕолоор маннык киһилии майгылаах буоллахпытына, ийэбит-аҕабыт биэрбит үтүө аата .... дьоҥҥо үтүөтүк ааттана туруо. * Алампа... олорон ааспыта быданнаата. Ол эрээри аата ааттанар, умнуллубат, суураллыбат. Тоҕо? * Алампа – үйэлээҕи айбыт – аата ааттанар – ийэ – аҕа биэрбит аата – үтүө майгы. * Үтүө майгыҥ ...   1. Сыаналаныы. * Доҕоттоор, эһигини кытта кэпсэтэн санаам көтөҕүлүннэ, үөрдүм. Маннык сырдык оскуолаҕа үтүө да оҕолор үөрэнэллэр эбит диэн биллим. * Биһиги бүгүн тугу гынныбыт.   1. Дьиэҕэ үлэ.   Талан ыларга 3 сорудах бэриллэр.   1. Уруһуй. 2. Үтүө майгы маһа. 3. Инсценировка.   Холобур быһыытынан видеоматериал көрдөрүллэр.   * 1. Баҕа санаа. * Маскытын көрүҥ, бүөбэйдээҥ, сиэрэ суох быһыынан хомотумаҥ, хагдарытымаҥ. Эһиги үтүө майгыгытынан угуттанан маспыт үүннүн, сырдык ыраҕытын толоро эһигинниин тэҥҥэ улааттын. Куруутун өйдүүр буолуҥ өбүгэбит өһүн хоһоонун   Үтүө майгыҥ – көтөр кынатыҥ. | Түмүк оҥостор, толкуйданар.  Баҕа санаатын биирдии тылынан, тыл ситиминэн сэбирдэххэ сурунар. Сэбирдэх өҥүн талар, быһаарар. Ааҕан иһитиннэрэ-иһитиннэрэ маска сыһыарар.   * Хаппыт, хагдарыйбыт. * Уута тиийбэт. * Куһаҕан майгытыттан.   Ааҕа-ааҕа маска илдьэн сыһыараллар. Талан ылаллар.   * Маспыт үүннэ   Бу мас курдук үүнүө-сайдыан сөп.  Үйэлээҕи айбыт. Туһалааҕы. Кырдьыктааҕы.  Көтөр кынатыҥ.  Сыаналанар.  Биллим, сатаатым, ордордум, сонурҕаатым, үөрдүм, хомойдум. |